
	UKMERGĖS RAJONO SAVIVALDYBĖS
TARYBA

	

	ŠVIETIMO, KULTŪROS, SPORTO IR JAUNIMO REIKALŲ KOMITETO

	POSĖDŽIO PROTOKOLAS



	2020 m. rugsėjo 15 d. Nr. 27-12
Ukmergė

	



Posėdis įvyko 2020 m. rugsėjo 15 d. 15.00–17.00 val. 
Posėdžio pirmininkė – Danutė Užkurėlytė, komiteto pirmininko pavaduotoja.
[bookmark: _Hlk49507394]Posėdyje dalyvavo komiteto nariai: Audronė Augustėnienė, Liucija Dzigienė, Aušrinė Stočkutė, Danutė Užkurėlytė. 

Posėdyje taip pat dalyvavo:
Agnė Balčiūnienė, savivaldybės mero pavaduotoja;
Rolandas Janickas, savivaldybės meras;
Diana Mackonienė, savivaldybės kontrolieriaus pavaduotoja;
Asta Mištautė, Kontrolės ir audito tarnybos vyriausioji specialistė;
Dalė Steponavičienė, administracijos direktoriaus pavaduotoja;
Lina Sukackienė, Ukmergės nestacionarių socialinių paslaugų centro administratorė;
Savivaldybės administracijos skyrių vedėjai ir specialistai, pristatantys Ukmergės rajono savivaldybės tarybai teikiamus svarstyti klausimus.

DARBOTVARKĖ:
1. Dėl Ukmergės rajono savivaldybės tarybos 2020 m. rugsėjo 24 d. posėdžiui teikiamų sprendimų projektų svarstymo.
Pranešėjai – savivaldybės administracijos skyrių vedėjai ir specialistai.  
2. Kiti klausimai. Dėl Ukmergės nestacionarių socialinių paslaugų centro veiklos audito ataskaitos.
Pranešėja – Diana Mackonienė, savivaldybės kontrolierės pavaduotoja.
	
KALBĖJO: 
Pranešėjas – Rolandas Janickas, savivaldybės meras. Informavo, kad Lietuvos Respublikos vyriausioji rinkimų komisija vadovaudamasi Lietuvos Respublikos savivaldybių tarybų rinkimų įstatymo 88 straipsnio 1 dalies 6 punktu, kuris numato, kad savivaldybės tarybos nario įgaliojimai nutrūksta nesuėjus terminui, kai jis išvyksta nuolat gyventi už savivaldybės, kurios tarybos nariu yra išrinktas, teritorijos ribų, patenkino Andriaus Kalesniko, Ukmergės rajono savivaldybės tarybos nario, Švietimo, kultūros, sporto ir jaunimo reikalų komiteto pirmininko, rašytinį prašymą atsistatydinti ir pripažino tarybos nario įgaliojimus nutrūkusiais nesuėjus terminui. Atkreipė dėmesį, kad Lietuvos Respublikos vietos savivaldos įstatymo 20 straipsnio 2 dalies 9 punktas nustato, kad meras teikia komitetams komitetų pirmininkų ir pavaduotojų kandidatūras. Informavo, kad teikia Liucijos Dzigienės kandidatūrą Švietimo, kultūros, sporto ir jaunimo reikalų komiteto pirmininko pareigoms užimti.
Bendru sutarimu kandidatūrai pritarta.

Posėdžio metu sukeista darbotvarkės klausimų seka.

1. SVARSTYTA. Ukmergės nestacionarių socialinių paslaugų centro veiklos audito ataskaita.
Pranešėja – Diana Mackonienė, savivaldybės kontrolierės pavaduotoja, pristatė Ukmergės nestacionarių socialinių paslaugų centro (toliau – Centras) veiklos audito ataskaitą, pateiktas išvadas ir rekomendacijas. Akcentavo, kad audito metu nustatyta, kad Centro veikla vykdoma nepakankamai efektyviai, ekonomiškai ir rezultatyviai. Atkreipė dėmesį, kad Centrui būtina tobulinti valdymo procesus, tobulinti darbo apmokėjimo ir turto apskaitos tvarkas, griežtinti viešųjų pirkimų kontrolę, peržiūrėti maitinimo paslaugų organizavimą ir t.t.
Komitete kelti klausimai ir diskutuota dėl integralios pagalbos paslaugų teikimo; dėl išmokėtos išmokos neteisėtai atleistai Centro darbuotojai; dėl teisininko konsultacijų pirkimo procedūrų; dėl ankstesnių audito metų teiktų rekomendacijų įgyvendinimo.

2. SVARSTYTA. Ukmergės rajono savivaldybės tarybos 2020 m. rugsėjo 24 d. posėdžiui teikiamų sprendimų projektų svarstymas.
Pranešėjai – savivaldybės administracijos skyrių vedėjai ir specialistai. 

2.1. Dėl Ukmergės rajono savivaldybės tarybos 2020 m. birželio 25 d. sprendimo Nr. 7-167 „Dėl Ukmergės rajono ikimokyklinio ugdymo grupių ir vaikų skaičiaus 2020–2021 m. m. patvirtinimo“ pakeitimo.
Pranešėjas – Vaidotas Kalinas, Švietimo ir sporto skyriaus vedėjas.
Diskutuota dėl lopšelyje-darželyje „Žiogelis“ planuojamų įrengti grupių darbų eigos; dėl kaimo vietovių ikimokyklinio ugdymo skyrių užpildymo galimybių.
NUSPRĘSTA: pritarti pateiktam sprendimo projektui.

2.2. Dėl Ukmergės rajono savivaldybės neformaliojo švietimo mokyklų klasių, grupių ir mokinių skaičiaus 2020–2021 m. m. patvirtinimo.
Pranešėjas – Vaidotas Kalinas, Švietimo ir sporto skyriaus vedėjas.
Diskutuota dėl galimybių Meno ir Sporto mokyklų vykdomas veiklas organizuoti kaimo vietovėse.
Rolandas Janickas kalbėjo apie galimybę įsteigti vaikų pavėžėjimo į neformaliojo ugdymo užsiėmimus finansavimo fondą.
NUSPRĘSTA: pritarti pateiktam sprendimo projektui.

Komitete taip pat svarstyta ir pritarta šiems sprendimų projektams: 
· Dėl pritarimo Vilniaus regiono plėtros tarybos steigimui.
· Dėl pavadinimų gatvėms suteikimo. 
· Dėl Ukmergės rajono savivaldybės tarybos 2020 m. gegužės 28 d. sprendimo Nr. 7-149 „Dėl Ukmergės rajono savivaldybės 2020 metų melioracijos darbų programos patvirtinimo“ pakeitimo.
· Dėl pritarimo projekto „Saulės fotovoltinės elektrinės įrengimas UAB ,,Ukmergės vandenys“ įgyvendinimui.
· Dėl pritarimo projekto „Jaunimui palankių sveikatos priežiūros paslaugų (JPSPP) teikimo modelio diegimas Ukmergės, Širvintų ir Molėtų rajonų savivaldybėse“ įgyvendinimui.
· Dėl Ukmergės rajono savivaldybės 2020 metų biudžeto patikslinimo.
· Dėl Ukmergės rajono savivaldybės 2018 m. liepos 5 d. sprendimo Nr. 7-185 „Dėl lėšų numatymo Ukmergės rajono savivaldybei nuosavybės teise priklausančio pastato, esančio Linų g. 6, Ukmergėje, atnaujinimui (modernizavimui)“ pakeitimo.
· Dėl nekilnojamojo turto mokesčio lengvatų.
· Dėl sutikimo perimti valstybės turtą Ukmergės rajono savivaldybės nuosavybėn. 
· Dėl Ukmergės rajono savivaldybės tarybos 2020 m. sausio 30 d. sprendimo Nr. 7-24 „Dėl Ukmergės rajono savivaldybės būsto nuomininkams parduodamų savivaldybės būstų ir pagalbinio ūkio paskirties pastatų sąrašo patvirtinimo“ pakeitimo.
· Dėl Ukmergės rajono savivaldybės tarybos 2018 m. liepos 5 d. sprendimo Nr. 7-177 „Dėl Ukmergės rajono savivaldybės tarybos 2012 m. birželio 28 d. sprendimo Nr. 7-139 „Dėl savivaldybės tarnybinių gyvenamųjų patalpų fondo“ pakeitimo“ pakeitimo.
· Dėl VšĮ Ukmergės ligoninės įstatų patvirtinimo.
· Dėl VšĮ Ukmergės ligoninės stebėtojų tarybos narių paskyrimo.
· Dėl VšĮ Ukmergės pirminės sveikatos priežiūros centro įstatų patvirtinimo.
· Dėl VšĮ Ukmergės pirminės sveikatos priežiūros centro stebėtojų tarybos narių paskyrimo.
· Dėl Ukmergės rajono geriausio 2020 metų mokytojo vardo suteikimo.
· Dėl pritarimo projekto „Socialinio emocinio ugdymo sprendimai“ įgyvendinimui.
· Dėl Ukmergės rajono savivaldybės tarybos 2020 m. birželio 25 d. sprendimo Nr. 7-175 „Dėl Ukmergės rajono savivaldybės vaikų vasaros stovyklų ir kitų neformaliojo vaikų švietimo veiklų tvarkos aprašo patvirtinimo“ pakeitimo.
· Dėl Ukmergės r. Veprių mokyklos-daugiafunkcio centro nuostatų patvirtinimo.
· Dėl Ukmergės rajono savivaldybės tarybos 2019 m. gegužės 21 d. sprendimo Nr. 7-8 „Dėl Ukmergės rajono savivaldybės tarybos komitetų sudarymo“ pakeitimo.
· Dėl Ukmergės rajono savivaldybės tarybos 2019 m. birželio 27 d. sprendimo Nr. 7-82 „Dėl Ukmergės rajono savivaldybės tarybos kontrolės komiteto sudarymo“ pakeitimo.
· Dėl Ukmergės rajono savivaldybės tarybos 2018 m. spalio 25 d. sprendimo Nr. 7-242 „Dėl Ukmergės rajono savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo.
· Dėl Ukmergės rajono savivaldybės švietimo įstaigų didžiausio leistino pareigybių skaičiaus.

KALBĖJO: 
Vaidotas Kalinas, Švietimo ir sporto skyriaus vedėjas, supažindino su Dukstynos pagrindinės mokyklos pamaininio ugdymo organizavimo eiga. Atkreipė dėmesį, kad mokyklos direktorė ugdymą organizuoja vadovaudamasi Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo teiktomis rekomendacijomis.
Liucija Dzigienė kėlė klausimą dėl ugdymo plano vykdymo, taikant pamaininį ugdymą.
Audronė Augustėnienė domėjosi švietimo įstaigų turimomis apsaugos priemonėmis.
Diskutuota dėl galimybių derinti pamokų laiką su neformaliojo ugdymo užsiėmimų laiku; dėl galimybių organizuoti mokinių pavėžėjimą į neformaliojo ugdymo užsiėmimus; dėl galimybių mokiniams tiesiogiai stebėti pamokas (vaizdo stebėjimo kamerų įrengimas klasėse).

_______________
Komiteto posėdžio metu daromas garso įrašas. Kilus abejonių dėl protokolo turinio, su posėdžio garso įrašu galima susipažinti Sekretoriate.


Posėdžio pirmininkė				Danutė Užkurėlytė


Protokolą rašė 				Natalja Miklyčienė

